OŠ Petrijanec

Školska knjižnica

**PROTOKOL ZA KORISNIKE ŠKOLSKE KNJIŽNICE**

1. Protokol za korisnike izrađen je u skladu sa **Smjernicama za rad školskih knjižnica u uvjetima bolesti COVID-19** koje je preporučio Hrvatski zavod za knjižničarstvo NSK, Zagreb te **Uputama MZO-a za sprječavanje i suzbijanje epidemije COVID-19 vezano za rad preškolskih ustanova, osnovnih i srednjih škola u šk. god. 2020./2021.**
2. Protokol za korisnike primjenjuje se uz suglasnost ravnateljice škole i poštivanje epidemioloških mjera.
3. Protokol za korisnike uključuje knjižnične usluge koje svaka školska knjižnica mora pružati uz napomenu da je opseg usluga za korisnike smanjen zbog poštivanja epidemioloških mjera.
4. U skladu s preporukom MZO-a o ne miješanju učenika razrednih odjeljenja, učenici pojedinačno ne ulaze u knjižnicu već samo u pratnji razrednika ili nastavnika uz prethodni dogovor sa školskom knjižničarkom.
5. Kako bi se smanjio broj ulazaka u školsku knjižnicu, obavezna lektirna građa posuđuje se za cijeli razred u dogovoru s nastavnicima hrvatskog jezika ili razrednika nižih razreda.
6. Ostale knjižnične usluge korisnici dogovaraju sa školskom knjižničarkom preko nastavnika ili razrednika odnosno putem službenih kontakata (e-mail, telefon, društvene mreže).
7. Prije ulaska u prostoriju školske knjižnice i čitaonice obavezno je staviti zaštitnu masku i ispravno ju nositi preko usta i nosa te dezinficirati ruke dezinfekcijskim sredstvom.
8. Valja obratiti pažnju na pridržavanje propisanog razmaka između pojedinih osoba koje borave u školskoj knjižnici i čitaonici.
9. Vraćena knjižnična građa se nakon razduživanja dezinficira i 24h drži u karanteni prije ulaganja na police.
10. Knjižnu građu s polica uzima isključivo školska knjižničarka, a korisnici ne diraju građu na policama.
11. U slučaju da se korisnici ne pridržavaju propisanih mjera i nakon upozorenja, bit će im onemogućeno služenje knjižničnim uslugama školske knjižnice te će morati napustiti knjižnični prostor.

Petrijanec, 21. rujna 2020. Školska knjižničarka: Nikolina Hader